Les xarxes socials o la nova Gestapo\nLes xarxes socials com a camp de batalla en temps de coronavirus\nMarc Cortés Soci i Director General de RocaSalvatella Barcelona. 11 de maig de 2020 05:25\nLes xarxes socials són un camp de batalla. | iStock\nLes xarxes socials bullen aquestes darreres setmanes amb crítiques a les decisions que prenen els altres, queixes on es fa evident que qui la fa en sap més i ho faria millor, denuncies per conductes insolidàries que de ben segur qui fa la denúncia no hauria tingut mai aquesta conducta o atacs de tota mena contra l’opinió i idees dels altres.\n"És cert que des de la seva creació les xarxes socials han estat un reflex del moment social que vivim"\nÉs cert que des de la seva creació les xarxes socials han estat un reflex del moment social que vivim. Quan van aparèixer eren una eina minoritària on els pocs que hi participaven van descobrir un espai on poder expressar amb total llibertat el que pensaven al voltant de qualsevol tema sense més filtre que la pròpia vergonya d’un mateix. De mica en mica en van anar popularitzant i diversos col·lectius hi van veure un espai per projectar la seva imatge personal o les seves idees amb voluntat de poder influir. Esportistes que promocionen les seves marques i resultats, polítics que treballen la seva comunicació pública, partits que volen guanyar-hi eleccions, moviments socials sense altres altaveus que aprofiten per compartir la seva mirada del món o empreses que aprofiten els caràcters de Twitter per compartir les actuacions que fan. Fins a l’actualitat on les xarxes s’han convertit en un camp de batalla on usuaris amb noms i cognoms conviuen amb usuaris anònims i on vomitar, criticar, enaltir o simplement passejar per allà s’han convertit en les conductes majoritàries.\nI de cop arriba la crisi del coronavirus, i què podia sortir malament amb la situació que teníem a les xarxes socials? Doncs tot. Ara mateix qualsevol manifestació d’opinió que s’aparti una mica del que a tots ens pot sembla políticament correcte rep critiques (més o menys ferotges), atacs personals, contra-opinió de presumptes experts (heu vist quants epidemiòlegs, experts en crisis sanitàries o interpretes de reials Decrets tenim al nostre país?).\nCom si d’una sèrie de Netflix es tractés cada 2-3 dies tenim un nou capítol. Hem passat pel capítol 1: “Decretar un estat d’alarma sembla el més adient”; hem de seguir pel capítol 2: “Recentralització 40 anys després: les mesures del govern en temes sanitaris”; continuant pel 3: “Les mesures (o no mesures) per salvar l’economia”.\nSeguidament, hem viscut un capítol 4 apassionant: “Jo sóc la Generalitat i proposo, jo sóc el Gobierno de España i faig el contrari”; després ha vingut el cinquè: “Com muntar i desmuntar hospitals de campanya en 10 passos: a veure qui guanya?”; passant pel sisè: “4 fases pel desconfinament que acaben amb la fase 3 (no em surten els números, ah espera que la primera és la 0)”.\nFa poc vam passar pel setè: “Les famílies són unes irresponsables”, i recentment sembla que acabem la primera temporada amb el capítol final excel·lent: “Els esportistes, el col·lectiu egoista que ens farà tornar al confinament total”.\nI si una cosa s’ha fet evident en tots i cada un dels 8 capítols de la primera temporada (tranquils que està a punt d’arrancar la segona temporada amb el capítol “Que no us queda clar quins locals poden obrir en la fase 0 del desconfinament? Doncs mira que ho hem explicat bé”) és que la xarxa és plena d’aquells meravellosos apuntadors que el teatre ha anat perdent. Apuntadors que semblen formats sota els principis de la Gestapo o qualsevol altre servei de persecució de les llibertats individuals, més orientats a criticar, denunciar i posar en evidència les conductes alienes que en mirar de responsabilitzar-se de les pròpies.\nApuntadors que són animats pels àmbits públics com per exemple la Policia Nacional que fa pocs dies al seu compte de Twitter animava als seus seguidors a denunciar les conductes insolidàries dels altres com si ara en aquest país ser insolidari fos un delicte, més enllà de poder ser una conducta ètica o moralment reprovable. O animats per partits polítics que juguen a veure qui en traurà més rèdit polític d’aquest conflicte, o per governs (de tots colors) que sembla es van saltar les classes de comunicació per dedicar-se moltes hores a formar-se en “a veure com ho explico perquè em critiquin poc encara que no quedi gens clar i així després puguem criticar als qui ho fan malament i nosaltres no ser-ne culpables”.\n"Ara potser ens tocaria ser menys jutges, policies o simples hooligans i més autoresponsables"\nAmb tota seguretat aquest article, amb un títol provocador i contingut directe, serà objecte d’aquests apuntadors (ja m'ho imagino), però potser alguns d’ells podran veure reflectida la seva pròpia conducta i s’ho miraran no a partir de la bilis que darrerament gastem a les xarxes socials sinó amb la voluntat de responsabilitzar-se d’ell mateix i deixar que la resta facin el mateix.\nTanco com he començat, situant les xarxes socials en el moment social que vivim. Amb tota seguretat si visquéssim en una societat on es primés l’autoresponsabilitat, on no haguéssim crescut pensant que sempre hi haurà un tercer que ens farà les coses (per exemple l’Estat) i que per tant quan no ho facin com nosaltres volem el podem criticar, potser tindríem altres comportaments, ens posaríem tots menys a la defensiva i miraríem d’empatitzar amb les opinions d’altri. Opinions sobre les que podem no estar-hi d’acord, però igual que quan vam poder superar moviments de control com la Gestapo vam poder créixer amb un esperit crític, de diàleg i debat però a partir del respecte i l’autoresponsabilitat, ara potser ens tocaria ser menys jutges, policies o simples hooligans i més autoresponsables.


José Félix Lobo: “La Unió Europea ha fet bé d’adquirir les vacunes conjuntament” - À Punt\nJosé Félix Lobo: “La Unió Europea ha fet bé d’adquirir les vacunes conjuntament”\nL’expert en Economia de la Salut analitza les raons per les quals anem darrere en la carrera per la immunització.\nJosé Félix Lobo, durant l'entrevista en 'A la Ventura'\n26 de març 2021 - 23:42\nSegons el catedràtic d'Economia de la Salut, José Félix Lobo, la Unió Europea va darrere en la carrera per la immunització perquè ha plantejat una estratègia d'adquisició conjunta que ha fet que les negociacions foren més lentes i es començaren més tard. Així ho ha explicat en el programa d’À Punt A la Ventura.\nA més, enfront d’altres països com els Estats Units, que van adoptar un paper col·laborador en la investigació i producció de la vacuna, la Unió Europea va adoptar una posició de compradora en què va negociar més els preus, però també va demanar més garanties. Així, Lobo considera “molt important” haver demanat a les empreses una responsabilitat civil en cas que la seua vacuna cause algun problema, ja que s'administraran a milions de persones.\nUn altra raó per la qual s’ha retardat l’arribada de les vacunes a Europa és que l’Agència Europea del Medicament (EMA) s’ha pres més temps que altres organismes per a aprovar-les i ha aplicat uns criteris més estrictes. Així i tot, l’expert assegura que els terminis que s’ha posat han sigut “raonables”.\nPreguntat sobre la polèmica amb l’alliberament de les patents, ha indicat que “la situació és d'urgència per a tots els països” com per a començar a discutir sobre la qüestió perquè l’únic que farà és retardar-ho tot. A més, el que és més important, assegura, no és la patent, sinó saber com fabricar-la. “Cal arribar a un acord amb els que saben fer-la, i això s’està fent”, ha afegit.\nEn opinió de Lobo, trencar les cadenes d’exportació pot ser negatiu per a tots els països, i per això cal fer “tots els intents per una situació negociada i pactada, sobretot amb el Regne Unit”. Això sí, “a AstraZeneca cal exigir-li que complisca els compromisos”, ha asseverat.


Francesc Mercadé: Carta oberta a l'Enric Grangel, del PSOE de Torredembarra\nUy, uy ,uy, senyor Mercadé quines ganes teniu de entra a formar part del equip de govern, crec que hores d'are no acabeu de digerir estar a la oposició.\nQuan hi estareu, fins despres de vacances.\nNo sé, sembla com si no s'entengués el que dic a veure ho repetiré pels que van poc a poc; nosaltres ja hem prés una decisió en assemblea i ens mantindrem al marge del govern. Ha quedat clar?\nUna pregunta i per tencar ja el meu dubte.La decisio que segons voste ha pres l'assemblea, es per tota la legislatura o fins que a vostes els hi convingui.\nEL CONTE DE POMPERIPOSSA I EL SEU GRAN NAS\nTots els ocells van començar a piular:\n- Piu, piu, no aneu allà, no hi aneu!\nPerò això el príncep Pep tampoc no ho podia entendre i li digué a la seva germana:\n- Què et sembla si ens aventurem? És que, és tan avorrit estar-se a casa. Mira, jo tinc sis monedes, quantes en tens tu, princesa?\n- Hahaha! - van dir els nens-. No voleu dir ccc,creps amb melmelada?!?!\nPerque, com sabeu, els ànecs només poden menjar gripaus negres i herba mullada i això no es pot comparar amb les dolces confitures que mengen els reis.\nPomperipossa era a la vora del llac, recolzada en el seu nas, que ara era tan i tan llarg com les seves cames.\nPerò Pomperipossa el va convertir immediatament en un pardal.\n- Piu, piu... -digué el pardal, tot saltant ...\n- Això és el crit més espantós que mai no es pugui sentir -va dir la cigonya. I ella digué la veritat perquè els ocells mai no diuen mentides.\nAleshores es va trencar l'encanteri, és a dir, els dos ànecs es van convertir en el príncep Pep i la princesa Pepa, i el petit pardal es va convertir en el servent.\n- Ah, Ba, Bé!! -digué el servent tot agafant les mans del príncep Pep i la princesa Pepa i van començar a córrer fins arribar al castell.\nAllí els esperava el rei, que estava molt enfadat perquè havien trigat molt.


FUTBOL BASE – UE Sant Andreu - Page 15\nEl cadet F, en els llocs capdavanters\nAquesta setmana volem presentar el Cadet F. L’equip entrenat per Javier Soriano està fent una molt bona temporada. Després de la disputa de les primeres catorze jornades, els andreuencs són tercers a dos punts del segon, el Sagrerenc, i a nou del líder, el Júpiter. El cadet ha guanyat 9 partits. Ha...\nadmin 19 de febrer de 2015\nMolt bona temporada de l’infantil E a segona divisió\nEn la línia de fer conèixer els diferents equips de l’entitat, avui presentem l’infantil E. El conjunt entrenat per Marc Rodríguez i Adrià López està fent una bona temporada en la segona divisió. Els andreuencs militen en el grup 15 i actualment són quarts amb 28 punts. Després de la disputa de...\nadmin 12 de febrer de 2015\nEl benjamí E i una reacció espectacular\nMolt meritori està sent l’últim mes de competició que està fent el nostre benjamí E. L’equip, format tot per jugadors de primer any, milita en el grup 9 de la segona divisió. Després d’un inici en què els hi va costar adaptar-s’hi (deu derrotes), l’equip ha reaccionat i bona mostra és que...\nadmin 5 de febrer de 2015


Valencia Basket tanca 2017 amb dos partits en la Fonteta\nValencia Basket posa el fermall final a un intensíssim any 2017 amb dos partits com a local davant el Panathinaikos Superfoods Athens (dijous 28, 21:00h, jornada 15 Turkish Airlines Euroleague, Movistar Deportes 1) i el Divina Seguros Joventut (dissabte 30, 19:00h, jornada 14 Liga Endesa, Movistar+). Al llarg de l’any que es tanca, l'entitat taronja ha vist com el seu primer equip masculí ha alçat el seu primer títol de la Liga Endesa i la seua primera Supercopa Endesa, a més de disputar totes les finals possibles en les quatre competicions que van acabar durant 2017. 365 dies en els quals el Club va acabar amb les celebracions del seu 30º aniversari, va presentar al Món les instal·lacions de L’Alqueria del Basket i on el primer equip femení va consolidar la categoria en la Liga Femenina 2. Tot açò, en l'any més llarg de la història de l'entitat\n77 partits en 2017\nI és que quan tanque este 2017 carregat d'efemèrides per al record, Valencia Basket haurà disputat un total de 77 partits en l'any natural. Una nova xifra rècord que supera els 69 partits jugats l'any 2014. Este elevat nombre ve com a conseqüència de que el primer equip masculí va arribar a la final en totes les competicions que es decidien durant l'any 2017. I a més ho va fer amb un camí en el qual va arribar al partit definitiu en totes les eliminatòries excepte en les dues últimes rondes del Playoff de la Liga Endesa.\nEls únics partits que es va “estalviar” l'equip taronja durant l’any van ser l'hipotètic cinqué encontre de les semifinals i l'hipotètic cinquè del Playoff Final. Valencia Basket va resoldre ambdues sèries amb un balanç de 3-1. Faltant la disputa dels dos últims partits de l'any, l'equip taronja ha celebrat la victòria en 48 ocasions al llarg de 2017.\nNo perdes l'oportunitat d'acomiadar amb nosaltres un any tan especial. Les últimes localitats disponibles per als dos partits d'esta setmana en la Fonteta davant Panathinaikos Superfoods Athens (des de 30 euros) i Divina Seguros Joventut (des de 20 euros) es poden adquirir on-line a través de la nostra pàgina web o en les oficines de Valencia Basket situades en el pavelló de la Fonteta (Avinguda Germans Maristes, 16) en horari de 9:30 a 14:00 i de 16:00 a 20:00h de dilluns a divendres, a més d'en els dies de partit fins a la finalització del xoc.


Manifestació diumenge 28 d’abril a Barcelona: confluència ciutadana contra retallades i privatitzacions – CGTCatalunya\nInici > General > Comunicats > Manifestació diumenge 28 d’abril a Barcelona: confluència ciutadana contra retallades i privatitzacions\nLes diferents convocatòries que organitzen, el dia 28 al matí, el Marc Unitari de la Comunitat Educativa, la Plataforma pel Dret a la Salut, la Plataforma Sindical Unitària de la funció pública, la Plataforma prou Retallades, Juntes per l'Educació Pública, Coordinadora Laboral de Sanitat, Plataforma en defensa de la Universitat Pública, així com diversos altres col·lectius, confluiran a partir de les seves cites respectives en una gran marxa que sortirà a les 12:30h des de l’angle de Passeig de Gràcia amb la Ronda de Sant Pere i baixarà fins al Parc de la Ciutadella, seu del Parlament. Un seguici multicolor, representatiu de totes les “marees”, encapçalarà la manifestació. Una primera filera de dones durà la pancarta unitària, palesant així el nostre rebuig de la violència que les retallades pressupostàries representen per als sectors més desprotegits de la societat.\nLa manifestació del 28 d'abril com a punt de partida d'una campanya de desobediència al Govern\nEl 23 de febrer desenes de milers de persones van sortir al carrer per denunciar les retallades, els acomiadaments, les privatitzacions i "la imposició d'un model basat en salvar a la banca per empobrir al conjunt de la societat". D'aquella campanya en va sortir un espai de coordinació de lluites que des del proper 28 d'abril proposa noves fites centrades en el lema "Fem-los fora, desobediència contra l'estafa, juntes podem".\nEl proper diumenge 28 d'abril a les dotze del migdia tindrà lloc una gran manifestació unitària amb un missatge clar dirigit al govern de la Generalitat: “Aturem els pressupostos antisocials. Juntes podem”. Són set les plataformes que s'hi han sumat, i també compten amb l'impuls dels moviments veïnals de Barcelona (FAVB) i Catalunya (CONFAVC). El Marc Unitari de la Comunitat Educativa, la Plataforma en Defensa de la Salut, la Plataforma Sindical Unitària de la funció pública, la Plataforma prou Retallades, Juntes per l'Educació Pública, Coordinadora Laboral de Sanitat i la Plataforma Unitària en defensa de la Universitat Pública, així com nombrosos col·lectius i assemblees de barri del 15-M secundaran la marxa que tindrà tres grans blocs d'inici a les 11:30h: Educació (passeig de Gràcia / Aragó), Sanitat (Balmes / Gran Via) i Funció Pública (rambla Catalunya / Diputació). La mobilització es preveu massiva i la capçalera s'obrirà pas amb una pancarta -portada només per dones- que enfilarà fins el parc de la Ciutadella, a les portes del Parlament de Catalunya. Però la batalla contra les mesures d'austeritat neoliberal no acabarà aquí.\nLes assemblees dels diferents àmbits laborals i sectors dels serveis públics que van començar a caminar juntes el 23 de febrer proposen continuar la lluita més enllà del 28 d'abril. Han convocat una assemblea de coordinació pel 2 de maig a les 18:30h a l'Ateneu Rebel del Poble Sec. El 14 de maig a les 19h a la plaça Catalunya de Barcelona hi faran la presentació de la campanya "Aturem els pressupostos al Parlament". L'1 de juny es viurà una segona manifestació amb un marcat caràcter de desobediència al Govern català i a les institucions europees: "No paguem el seu deute. Que es foti la troika! Fem-los fora. Juntes podem".\nAdministració Pública, agenda, Crisi, Ensenyament, Mobilitzacions laborals, Retallades, Sanitat, Situació econòmica


Moció presentada a l’Ajuntament a favor de l’emissió de TV3 al País Valencià. ~ Gent de Castelló, d'Esquerra i Compromís\nPosted on 16:45 by Gent de Castelló | No comments\nMoció que presenta GCiE-Gent de Castelló i d'Esquerra a l’Ajuntament a favor de l’emissió de TV3 al País Valencià.\nDavant aquesta situació, el grup municipal de GCiE d'aquest Ajuntament proposa al Ple de la Corporació que aprove l’ ACORD següent:\n1r. - L’Ajuntament de Vva. de Castellón/Castelló de la Ribera reunit en sessió plenària, considera que la tasca realitzada per Acció Cultural del País Valencià fent possible la recepció de la TV3 a les terres valencianes mereix un reconeixement de les institucions en tant que ha contribuït de forma decisiva a la pluralitat informativa.\n4t.- S’acorda transmetre, en el termini d'una setmana des de la celebració del Ple, aquest acord al Govern Valencià, al Parlament Valencià, al congrés de Diputats, al Ministeri d’Indústria i ACPV, perquè facen les gestions i els tràmits precisos perquè la pluralitat en els mitjans de comunicació siga una realitat i per tant, que la TV3 continue rebent-se sense cap problema a tot arreu de la Comunitat Valenciana/ País Valencià.\nCastelló de la Ribera, 5 d'octubre de 2007.


Entrevista a Miguel Arias Cañete, comissari europeu d'Energia i Acció pel Clima | Món Empresarial\nPer Món Empresarial el 6 d'Octubre de 2015 Món Econòmic Des de Brussel·les\n“A curt i mitjà termini Rússia continuarà sent un dels nostres principals proveïdors [energètics] gairebé amb tota probabilitat”\nTot just va ser nomenat comissari, va haver de lidiar amb socis com Rússia, que proveeix al voltant del 30% del gas europeu. La Unió vol reduir aquesta dependència. Què està fent per assegurar altres opcions de subministrament?\nLes opcions per reduir la dependència de proveïdors únics com Rússia són nombroses. La més immediata és la diversificació de l’oferta. Per aconseguir-ho és necessari diversificar tant les fonts d’energia com les rutes i els proveïdors. He viatjat a països com Algèria o Noruega per redoblar la cooperació amb ells.\nAixí mateix, la construcció d’infraestructures energètiques, com ara el gasoducte Southern Gas Corridor [Corredor Meridional de Gas], ens ajudaran a augmentar la nostra independència energètica. L’eficiència energètica també pot jugar al nostre favor de manera decisiva. Al cap i a la fi, no hi ha energia més barata i més segura que la que no consumim.\nLlavors, ¿és viable que Rússia deixi de ser un soci energètic clau per als Vint-i-vuit?\nNo podem esperar un canvi dramàtic i instantani en la configuració dels fluxos energètics a Europa. A curt i mitjà termini Rússia continuarà sent un dels nostres principals proveïdors gairebé amb tota probabilitat.\nHa llançat la Unió de l’Energia, una iniciativa ambiciosa que impulsarà noves interconnexions entre estats membres. Quins beneficis tindrà?\nEvitarà crisis de subministrament com les que han tingut lloc els últims anys. Augmentarà la solidaritat entre els estats membres a través de plataformes de cooperació regional. Un exemple és la interconnexió elèctrica entre França i Espanya. Al mes de febrer vam aconseguir duplicar la capacitat d’intercanvi elèctric entre els dos països amb la construcció de la línia de Molt Alta Tensió pels Pirineus orientals. La interconnexió de gas Midcat és també un projecte essencial per a la diversificació de rutes de proveïment a Europa. En l’àmbit de l’electricitat, continuarem treballant per assolir el mínim de 10% d’interconnexió elèctrica en el 2020. Estem finançant estudis de viabilitat del cable submarí Espanya-França pel Golf de Biscaia i la identificació de nous projectes pels Pirineus centrals.\nLa Unió s’ha marcat com a objectiu que un 20% de l’energia que consumeixi provingui de les renovables. No obstant això, el sector es queixa d’incertesa (especialment a Espanya). Com està apostant la UE per aquestes fonts?\nEl president de la Comissió ha deixat clar que Europa ha de ser el número u en renovables. Comparteixo plenament aquesta ambició i estic treballant per fer-la realitat. No només estem en el bon camí per aconseguir el 20% el 2020, sinó que ja hem establert un objectiu de com a mínim el 27% pel 2030. A mitjans de la meva legislatura presentaré un ambiciós paquet de renovables que doni coherència a la nostra acció i que permeti un desenvolupament harmoniós i progressiu de les renovables a tota la Unió Europea. Aquest esforç requerirà també inversió en innovació.\n“El marc europeu d’energia nuclear és el més avançat del món, també en termes de seguretat. Dit això, els estats membres són lliures de decidir el seu mix energètic, i qualsevol opció és legítima.”\nAlemanya vol més renovables, però, també, eliminar l’energia nuclear per al 2020 després de la polèmica de Fukushima. Com està millorant la UE la seguretat de les centrals?\nLa catàstrofe de Fukushima va suposar un toc d’atenció sobre la seguretat de les centrals nuclears. La Unió Europea va dur a terme tests d’estrès entre 2011 i 2012 que va passar amb nota. Les conclusions d’aquestes proves van cristal·litzar en la revisió de la Directiva de Seguretat Nuclear de 2009 per reforçar el poder i la independència de les autoritats reguladores nacionals, estar en millor posició per prevenir accidents, evitar emissions radioactives i elevar el grau de transparència i implicació de la població en assumptes de seguretat nuclear. La UE ha reforçat significativament el seu lideratge mundial en l’àmbit de la seguretat nuclear.\nConsidera, llavors, l’energia nuclear una opció segura?\nEl marc europeu d’energia nuclear és el més avançat del món, també en termes de seguretat. Dit això, els estats membres són lliures de decidir el seu mix energètic, i qualsevol opció és legítima.\nLa Cimera de Nacions Unides sobre el Canvi Climàtic a França està a tocar. La UE ha promès baixar un 40% les emissions pel 2030. És optimista respecte a aconseguir un compromís global?\nParís serà un moment clau per definir uns objectius a nivell global. La Unió Europea ha estat molt ambiciosa en els seus objectius, i els nostres socis internacionals han d’intentar ser igual d’ambiciosos i assumir la seva part de responsabilitat. El canvi climàtic és un problema que ens afecta a tots, no té sentit actuar per separat.\nÉs el moment que les noves potències emergents se sumin. Els països del G-20, com la Xina, que tenen un paper fonamental en l’economia global, han de reflectir la seva rellevància també en el terreny del canvi climàtic. A més, la UE està disposada a prestar la seva ajuda als països menys desenvolupats perquè se sumin a l’acord. París ha de ser un èxit, i la UE ja està fent tot el possible perquè així sigui.\nLlegeix també: Europa desaprofita el potencial de les renovables\nTags: Unió EuropeaComissio Europeaenergies renovablesArias CañeteEnergiaAcció pel climaComissariEnergia nuclear\nArticle anteriorQuan la macroeconomia acaba afectant la nostra butxaca\nArticle següent Europa desaprofita el potencial de les renovables


by Tommy Caldas Casañas\nWilson Enrique Caballero Garcia\nat I.E.D. POZOS COLORADOS\nLA TEORIA POLÍTICA MODERNA Segles XVII - XVIII 2.\nTEORIES SOBRE L’ORIGEN DE L’ESTAT

Les teories contractualistes sorgeixen en el moment en què es produeix un canvi de perspectiva, de la consideració de l’ Estat i el poder polític com a un do diví o natural es passa a la certesa del seu caràcter convencional .

Les lleis i normes socials, com les institucions i els òrgans de poder s’entenen com una creació humana que pot ser rebutjada o alterada.

Les teories del contracte social tenen com a objectiu explicar l’origen de la societat i l’Estat, i justificar-ne l’existència. Aquest tipus de concepcions van aparèixer per primera vegada en el segle XVII i van tenir continuïtat en el XVIII.

Segons aquestes teories l’Estat és fruit d’un pacte o contracte . La teoria contractualista, però no pretén descriure un fet històric, sinó que es tracta d’una metàfora explicativa per a remarcar el caràcter humà de l’Estat.

\nTeoria política de Thomas Hobbes

La por ens civilitza.

L’origen de la societat és artificial. L’Estat s’ha creat per la necessitat de posar pau, ja que sense ell ens trobem en una situació de “guerra de tots contra tots”.

El poder no té un origen diví sinó que prové de la voluntat dels homes.

Igualtat en la naturalesa humana. Tots som egoistes i cerquem el propi benestar. “Homo homini lupus” Plaute.

Necessitat d’un pacte: renúncia voluntària a la llibertat pel bé social. L’individu queda a mans de l’Estat que ha de ser fort i autoritari: Leviathan .

Defensa el poder absolut per part de l’Estat: Absolutisme.

\nTeoria política de John Locke

L’origen i legitimitat de l’Estat prové d’un pacte entre els individus per garantir els seus drets.

L’Estat està subordinat als interessos individuals i ha de protegir els drets de tots els individus.

Defensa un Estat liberal (liberalisme polític): democràcia representativa.

Divisió de poders: Legislatiu, executiu i federatiu. (actualitat: Legislatiu, executiu i judicial).

\nTeoria política de Jean-Jacques Rousseau

Distingeix entre l’home natural (bon salvatge) i l’home històric modern (egoista i depravat).

El pas de l’home natural a l’home modern té el seu origen en la por per l’escassetat de recursos. A partir d’aleshores van néixer la propietat, la dominació i la desigualtat social.

Necessitat d’un pacte o contracte social per a la regeneració moral.

Els homes associats formen la Voluntat general i el poble esdevé sobirà.

La finalitat última del pacte és el bé comú.

Defensa la democràcia directa.

\nTEORIES SOBRE L’ORIGEN DE L’ESTAT Filòsofs Thomas Hobbes John Locke J.J. Rousseau Estat de naturalesa Abans de la fundació de l'Estat, impera la llei natural del més fort. No es reconeix ni es respecta cap dret, perquè tots es consideren amb dret a tot. Tothom és igual en el sentit que té les mateixes possibilitats de sobreviure. És una situació en la qual "l'home és un llop per a l'home" Els éssers humans tenen, de manera natural, drets: dret a la vida, a la llibertat , a la propietat, dret a ser respectats... El problema és que no hi ha cap mena de regulació ni de control que asseguri el seu compliment. Els éssers humans, són lliures, iguals i bons. Però com que hi ha dificultats per a satisfer totes les necessitats, s’uneixen formant societats i és aleshores quan uns volen manar sobre els altres fent necessàries unes normes mínimes de convivència Pacte o contracte Per a garantir un cert ordre i estabilitat, els individus cedeixen, de manera incondicional, tots els seus drets a una sola persona o grup: el sobirà. Els individus perden la seva llibertat a canvi de seguretat. Els individus, cedeixen els seus drets a un grup de persones (els governants), de manera provisional. L’Estat ha d’estar al servei dels interessos individuals i protegir els drets dels ciutadans. Per satisfer les seves necessitats, els individus s’associen posant la seva voluntat al servei de la voluntat de tothom, o també anomenada: voluntat general . Tipus Govern Estat autoritari: Leviatan Democràcia representativa Democràcia directa 7.\nTeoria política David Hume

Hume sotmet a crítica les institucions socials, l'Estat i la teoria del Contracte Social.

L'Estat està format per un agregat d'individus units pel costum i el seu origen no és cap acord o contracte sinó la utilitat ( Utilitarisme: A.Smith, J.Bentham, J.Stuart Mill ) .

El valor que té l'organització social no és un altre que la seva utilitat. I aquest sentiment ha generat el procés constitutiu de la societat. L'obediència política obliga només si el govern que està en el poder és útil.

La Justícia és una convenció necessària i útil per a la formació de la societat que es fonamenta en l'interès comú i en el sentiment de simpatia (necessari en les relacions socials).

Les lleis no són arbitràries, però tampoc eternes, sinó que es basen en la utilitat pública.

\nTeoria política en la il·lustració Els màxims exponents del pensament polític il·lustrat són els francesos:

Montesquieu. teoria de la separació dels poders de l’Estat : Legislatiu, executiu i judicial.

Voltaire. Duu a terme una important tasca de crítica social, religiosa i política.

\nTeoria política en la il·lustració

Rousseau. Posa les bases de la democràcia moderna.

El general, els il·lustrats propugnen l’eliminació de la monarquia absoluta i hereditària, i defensen l’Estat democràtic. Per això posen en circulació principis com el de llibertat, tolerància, abolició de l’esclavatge, igualtat... Recommended


De Salses a Guardamar i de Fraga a Maó: de novembre 2012\nCom ja sabeu, hem aconseguit victòries parcials. Si en febrer van abonar els deutes als centres va ser per la pressió del carrer, si no han eliminat les pagues extra de juny i desembre de 2013 en els pressupostos és per la pressió del carrer… Però, vénen temps complicats encara. Els pressupostos generals de l’estat per a 2013 preveuen fortes retallades en Educació i el més que probable rescat a l’estat espanyol també tindrà repercussions. A més, la nova llei educativa empitjora les nostres condicions laborals i hem d’estar preparats per a frenar aquestes noves agressions.\nEl pròxim dimecres 14 de novembre tenim l'oportunitat de dir ben fort que no estem d'acord amb les polítiques que estan fent els governs espanyol i valencià contra les persones, mentre rescaten bancs. La vaga general és l’instrument més potent de la classe treballadora per aconseguir canvis en les polítiques socials i econòmiques, i el moment social i polític justifica la convocatòria. Entre totes i tots hem d'aconseguir que aquesta siga un èxit que obligue el govern a rectificar i a canviar la seua política per una altra que servisca els interessos del conjunt de la classe treballadora i la ciutadania.\nDe motius, ens en sobren. S’han aprovat reformes laborals, la pròrroga de l’edat de jubilació, els increments de l'IRPF i l’IVA o les retallades en serveis públics com sanitat, educació o protecció social. En el sector privat s’ha tancat nombroses empreses, sovint amb EROs injustificats, deslocalitzant-les o aprofitant la crisi per suprimir llocs de treball o substituir treballadores i treballadors. Els empleats i empleades públics també n'han resultat altament afectats, perquè a més de les mesures globals, se'ls ha volgut responsabilitzar socialment de la crisi i se'ls ha aplicat mesures complementàries com la pèrdua de llocs de treball públics, la flexibilització de les condicions laborals i una disminució significativa de les retribucions amb el 5%, la reducció dels complements de carrera i desenvolupament professional del govern autonòmic, i la supressió de la paga de Nadal.\nAquestes polítiques han portat a una degradació important de l’estat del benestar i a un retrocés dels estàndards del nivell de vida de la classe treballadora. Un atur que afecta el 25% de la població activa, milers de famílies que diàriament perden la llar, col·lectius en situació de dependència o en risc d'exclusió social que han perdut, directament o indirectament, el suport dels poders públics són, entre altres casos, exemples del panorama social que ens queda després de l’aplicació de les polítiques de retallades. Unes polítiques que no han anat acompanyades, sinó més bé el contrari, de mesures que impliquen les grans fortunes, les empreses i els bancs a contribuir solidàriament per eixir de la crisi (amnistia fiscal, rescat de la banca, banc “roín”, fiscalitat no progressiva, etc).\nPer tot això, convoquem la vaga general laboral i social del 14N. Una vaga que ha partit de la Cimera Social, que està formada per entitats de molt diversa naturalesa i que naix per organitzar i coordinar el moviment d'oposició social a les mesures dels governs central i autonòmics adoptades per superar la crisi.\nA més, el proper 14N serà una jornada de vaga i lluita europea. A Grècia, Portugal, Itàlia i l’estat espanyol, els anomenants PIGS, junt a Malta i Xipre hi ha convocada vaga general. A altres països n’hi hauran vagues parcials o mobilitzacions generals. A França, Bèlgica, Holanda, Alemanya, Regne Unit… es faran accions de lluita i solidaritat envers les polítiques dels governs estatals i de la Unió Europea.\nEsperem la participació de tots i totes. Perquè, com diu la cançó, "no podran res davant d'un poble unit, alegre i combatiu!" i a les 18:30h manifestació des de la plaça de Sant Agustí a València. La lluita continua!\nSpot televisiu preparatori de la Vaga general i ciutadana del 14-N\nEns deixen sense futur: més atur, més retallades, més empobriment, menys protecció social... Hi ha culpables i hi ha solucions. 14N vaga general, una tasca de tota la ciutadania.\nPerquè no es pot concórrer a les eleccions amb un programa i governar amb un altre, des de la Cimera social exigim un referèndum!


Notícies del PCC: Turisme sostenible i de proximitat contra turisme destructiu, per Raül Valls\nTurisme sostenible i de proximitat contra turisme destructiu, per Raül Valls\nEn un context marcat per la fi del petroli barat, i crisi del model de transport aeri amb el que s’ha basat la indústria turística, repensar el sector des de la “proximitat” esdevé una oportunitat i, al mateix temps, una necessitat. Com serà el turisme en una societat que vulgui viure en equilibri amb una natura saludable i duradora? Es fa difícil no tenir en compte la crisis energètica com a un element que tindrà una transcendència central en una situació que ha estat totalment trastornada. El peak oil i la certesa que el petroli barat es cosa passada amenaça en posar les coses al seu lloc. Els viatges extremadament barats han generat una situació del tot irreal que ha permès a sectors amplis d’Occident accedir a una mobilitat absurda i suïcida. Han fet creure a la majoria de la població que aquest model turístic de llargues distancies pot ser durador, que és una conquesta més de la civilització i quelcom al que no podem ni tenim perquè renunciar.


Puja't al bus del valencià! - Levante-EMV\nPuja't al bus del valencià!\nLa campanya de Política Lingüística «Sempre teua. La teua llengua» arribarà a 106 municipis de la Comunitat Valenciana durant 2018 i 2019, amb concursos i marxandatge\nEl Bus de la llengua de la campanya «Sempre teua. La teua llengua» ja circula per les carreteres valencianes. Este cap de setmana va estar en les festes de la Magdalena, a Castelló, en la que fou la seua primera parada, i estos dies estarà a València. Durant 2018, el Bus de la llengua visitarà un total de 77 municipis valencians i el 2019, 29 més.\nLa campanya institucional té per objectiu la promoció social del valencià i està fonamentada en els principis que inspiren la política lingüística de la Generalitat, que aposta per la diversitat lingüística i la cohesió social com a valors bàsics per a l'assoliment de l'equitat lingüística.\nEn la presentació del bus i de la ruta que recorrerà, que fou la setmana passada, el conseller explicà que la campanya «permet que les entitats i ajuntaments de cada localitat puguen participar activament en la promoció de la nostra llengua, partint de la realitat sociolingüística de cada un dels territoris». També afegí que el Bus de la llengua «construirà ponts entre les diverses localitats i connectarà els valencians i valencianes de totes les comarques».\nEl Bus de la llengua està dirigit a tota la societat, especialment als joves i a les famílies que vulguen gaudir d'activitats d'oci i didàctiques per a promoure l'ús del valencià. Així, les persones interessades poden participar en diverses activitats, depenent de l'edat i per grups o de forma individual, com: respondre preguntes sobre tradicions valencianes i dades de la Comunitat Valenciana; decorar samarretes; escriure un conte o retallar i decorar lletres.\nL'autobús comptarà amb la presència de dos monitors i la finalitat dels tallers és motivar i divertir els participants, per això cada proposta té en compte tant el component didàctic com el lúdic. Al bus es promou la diversitat lingüística mitjançant jocs i concursos que busquen la complicitat del públic.\nSegons Marzà, «el bus farà parades a centres educatius, a centres comercials i visitarà les festes més rellevants. Vincularem les activitats que es generen en esta campanya mòbil a tres elements fonamentals: l'aula, el carrer i la festa». «És molt important la seua presència en grans superfícies comercials, que són un punt de trobada on les famílies habitualment realitzen activitats d'oci i de compres amb els fills i filles», detallà.\nPer la seua banda, Rubén Trenzano, director general de Política Lingüística, agraí «la disposició dels ajuntaments a participar en esta campanya i els convidem que puguen fer activitats pròpies i locals, i que puguen utilitzar l'autobús com una plataforma per tal de fer arribar bones pràctiques del valencià a la seua població».\nA l'espai web ( www.sempreteua.com) s'ha activitat un apartat on es poden trobar les activitats que es promouran al bus sobre el foment del valencià, el mapa de localitats que visitarà i el calendari dels recorreguts mensuals que farà.\nEl web de la campanya també disposa d'un diari de bitàcola, amb la crònica dels llocs visitats, els resultats dels concursos que es realitzaran a partir dels tallers i els reportatges fotogràfics que proporcionen els coordinadors de la campanya en cada lloc visitat, i que s'actualitzaran després de cada visita.\nFestivitats més rellevants\nEl Bus de la llengua participarà de les festivitats més rellevants d'Alacant, Castelló, Elx i València. Després de la Magdalena, ara està en les Falles. Més endavant, farà parada a Alacant a les festes de les Fogueres i este estiu visitarà Elx,en les celebracions del «Misteri d'Elx». Altres localitats per les quals passarà són Gandia, Burjassot, Sagunt, Alaquàs, Quart de Poblet, Morella, Peníscola, Benicàssim...\nA l'autobús hi haurà disponible marxandatge de la campanya «Sempre teua. La teua llengua», com samarretes, bosses de mà, xapes i llapis, per als visitants i centres educatius que participen en els tallers.\n1.000 alumnes s'acosten a la literatura actual gràcies a «Safor de Lletres»


La plataforma d’estudis histològics, citològics i de digitalització de l’IISPV i de l’HTVC ha col·laborat en dos nous estudis – Fundació Doctor Ferran\nLa plataforma d’estudis histològics, citològics i de digitalització de l’IISPV i de l’HTVC ha col·laborat en dos nous estudis\nInvestigadors de la plataforma d’estudis histològics, citològics i de digitalització de l’IISPV pertanyents al servei d’Anatomia Patològica i al grup de recerca en Patologia Oncològica i Bioinformàtica de l’HTVC han participat en dos nous estudis publicats a les revistes internacionals Cellular Oncology i Cancers.\nAquesta plataforma transversal proporciona suport a la recerca mitjançant estudis histològics i citològics. La plataforma, que consta de dues unitats de nuclis bàsics, una a l’Hospital de Tortosa Verge de la Cinta i l’altre a l’Hospital Universitari Joan XXIII de Tarragona, proporciona els serveis i les instal·lacions conjuntes adequades per dur a terme les tècniques d’immunohistoquímica, immunofluorescència, hibridació in situ i estudis moleculars. També ofereix la possibilitat de digitalitzar imatges digitals microscòpiques i estudis d’anàlisi d’imatges.\nEl primer estudi titulat “La survivina condueix la reprogramació de macròfags associats al tumor: un mecanisme nou amb un impacte potencial per a l’obesitat» s’ha publicat a la revista Cellular Oncology.\nL’obesitat abdominal, específicament un augment de la massa del teixit adipós visceral, és un risc establert i un factor de progressió per a molts càncers.\nRecentment el grup CIBERDEM ha demostrat que l’entorn hostil de la inflamació crònica associada a l’obesitat pot alterar les propietats funcionals i immunològiques de les cèl·lules mare derivades de l’adiposa. Més específicament, van demostrar que les cèl·lules mare derivades de l’adiposa de subjectes amb obesitat secreten nivells alts de survivina, una de les proteïnes inhibidores de l’apoptosi, que generalment es considera un marcador de progressió tumoral, i participa en l’apoptosi, proliferació, divisió i senescència cel·lular.\nEl microambient tumoral conté una complexa xarxa de cèl·lules immunes, adipòcits, miofibroblasts i cèl·lules mare mesenquimals, incloses les cèl·lules mare derivades de l’adiposa. Els macròfags associats als tumors presents en el microambient tumoral representen el 50-80% de la massa tumoral i la seva presència sovint es correlaciona amb un mal pronòstic en la majoria dels càncers. Se sap que diversos factors del microambient tumoral influeixen en les propietats dels macròfags. Per exemple, s’ha demostrat que les cèl·lules mare derivades de l’adiposa poden distorsionar el fenotip dels macròfags des d’un estat proinflamatori a antiinflamatori mitjançant factors solubles.\nL’objectiu d’aquest estudi era determinar si la survivina, que és altament secretada per les cèl·lules mare derivades de l’adiposa de subjectes amb obesitat, podria conduir un fenotip protumoral dels macròfags.\nEn aquest estudi la plataforma va determinar l’expressió de survivina i la presència de macròfags en fluids d’ascites de pacients sense obesitat però amb diferents tumors i de pacients sense obesitat i sense tumors. L’anàlisi immunohistoquímica va revelar una gran abundància de macròfags CD68+ en ascites de tots els grups estudiats. L’expressió de survivina es va detectar gairebé en el 100% de les cèl·lules tumorals, que només estaven presents en pacients amb diagnòstic maligne. De manera notable, la survivina també es va detectar al citoplasma de macròfags associats a ascites de pacients amb tumors. L’absència de survivina en macròfags sense tumor indica fermament que la survivina pot servir com a biomarcador específic de TAM en ascites.\nEls resultats globals de l’estudi van mostrar que les cèl·lules mare derivades de l’adiposa de subjectes amb obesitat induïen un canvi fenotípic en macròfags caracteritzat per l’expressió de marcadors pro i antiinflamatoris. Es va trobar que els macròfags interioritzaven la survivina extracel·lular, generant macròfags híbrids amb un fenotip associat al tumor que incloïa la secreció de survivina. L’expressió exògena de survivina en macròfags va generar un fenotip similar i va augmentar les característiques malignes de les cèl·lules cancerígenes. La survivina secretada per ambdues cèl·lules mare derivades de l’adiposa de subjectes amb obesitat i macròfags associats al tumor va augmentar sinèrgicament la malignitat de les cèl·lules cancerígenes. Aquestes dades indiquen que la survivina pot servir com a enllaç molecular entre l’obesitat i el càncer i com a marcador nou per als macròfags associats al tumor.\nBenaiges E, Ceperuelo-Mallafré V, Madeira A, Bosch R, Núñez-Roa C, Ejarque M, Maymó-Masip E, Huber-Ruano I, Lejeune M, Vendrell J, Fernández-Veledo S.\nCell Oncol (Dordr). 2021 Mar 12. doi: 10.1007/s13402-021-00597-x.\nEl segon estudi titulat «Via del succinat en el carcinoma escamós de cap i coll: potencial com a marcador de diagnòstic i pronòstic» s’ha publicat a la revista Cancers.\nEl carcinoma escamós de cap i coll es caracteritza per taxes elevades de mortalitat i morbiditat relacionada amb el tractament, cosa que subratlla la necessitat urgent d’estratègies de tractament i pràctiques de diagnòstic innovadores i segures.\nLa disfunció mitocondrial és un segell distintiu del càncer i pot conduir a l’acumulació de productes intermedis com el succinat que funcionen com a oncometabòlits. A més del seu paper en el desenvolupament del càncer a través d’esdeveniments epigenètics, el succinat és un transductor de senyal extracel·lular que modula la resposta immune, l’angiogènesi i invasió cel·lular activant el seu receptor cognitiu SUCNR1. L’objectiu d’aquest estudi era explorar el valor potencial del succinat en circulació i gens relacionats en el diagnòstic i pronòstic del carcinoma escamós de cap i coll.\nEn aquest estudi la plataforma va ajudar a correlacionar l’expressió gènica SUCNR1 amb l’expressió de la proteïna en teixit adjacent tumoral, no tumoral i mucosa normal.\nL’anàlisi immunohistoquímica realitzada per la plataforma va revelar la presència d’una tinció robusta de la proteïna SUCNR1 en els tumors infiltrants, confirmant que la regulació de la transcripció de SUCNR1 en el tumor infiltrant es reflecteix a escala proteica. Per contra, l’expressió de SUCNR1 a la mucosa normal només es va observar a les cèl·lules de la capa espinosa de la mucosa. La mucosa adjacent al tumor infiltrant va mostrar un patró heterogeni d’expressió de SUCNR1.\nEls resultats globals de l’estudi va mostrar que els nivells de succinat circulant s’eleven en carcinoma escamós de cap i coll i l’alta expressió del seu receptor SUCNR1 així com la succinat-deshidrogenasa subunitat A (SDHA) prediuen una pobra supervivència lliure de malaltia locoregional, identificant aquest oncometabòlit com un biomarcador no invasiu potencialment valuós per al diagnòstic i pronòstic de carcinoma escamós de cap i coll.\nX. Terra, V. Ceperuelo-Mallafré, C. Merma, E. Benaiges, R. Bosch, P. Castillo, JC. Flores, X. León, I. Valduvieco, N. Basté, M. Cámara, M. Lejeune, J. Gumà, J. Vendrell, I. Vilaseca, S. Fernández-Veledo, FX. Avilés-Jurado\nCancers 2021, 13(7), 1653; https://doi.org/10.3390/cancers13071653 – 01 Apr 2021


Plans Locals d'Inclusió Social (PLIS-PLACI)\nFormació per l'optimització de la factura elèctrica i millora d'hàbits de consum per viure en confort\nLa formació "Posem llum a la factura elèctrica i millorem els nostres hàbits de consum" té com a principals objectius:\nAquest 2020 hem treballat amb el Consell Comarcal del Moianès, amb l’Ajuntament de Sant Pere de Riudebitlles i Santa Mª d’Olor amb l’elaboració de la seva estratègia d’ODS i agenda 2030.\nParticipació ciutadana en el Pla Local d’Habitatge\nDes del Risell treballem els processos de participació com a eina per articular polítiques públiques amb un major consens, on s'ofereix a la ciutadania l'oportunitat de conèixer, analitzar i prioritzar propostes tècniques definides en el PLH així com de proposar-ne de noves.\nEls objectius principals de les sessions presencials obertes són:\nGenerar reflexió compartida entorn al tema de l'habitatge\nComunicar a la ciutadania, entitats i personal tècnic de l'administració les estratègies i accions definides al PLH\nDisseny i redacció de la microxarxa “Sumem energia”\n“Sumem energies” té com a principal objectiu apropar l’energia als i les joves. L’energia forma part del nostra dia a dia, la necessitem i estem en contacte amb ella constantment, però la coneixem? en som conscients de les repercussions ambientals i socials que té la seva generació i ús?\nFem de l’energia un concepte familiar i planer, amb qui ens sentim còmodes treballant-hi, coneixem tots els seus secrets i treballem-hi per fer-la més propera i amigable.\nObjectius generals de “Sumem energies”\nJornada sobre patrimoni i desenvolupament\nLes Jornades centren l’àmbit d’estudi i reflexió en la comarca del Pallars Sobirà i en detall, al territori de les Valls d’Àneu, posant-lo en relació amb altres zones del territori espanyol i internacional on el valor patrimonial en les diverses escales, ja sigui de territori, edificis o altres elements auxiliars, s’han protegit, delimitat, determinant els seus elements essencials i s’han adaptat a nous usos.\nEconomia Verda: Anàlisi i Millora de les Cadenes de Valor de la Vall de la Gavarresa\nProjecte de caràcter transversal que a través d'un procés participatiu, ha elaborat un pla per impulsar l'economia circular i verda de la Vall de la Gavarresa.\nEl pla ha consistit en:\n- Mapejar els sectors econòmics de la Vall i prioritzar aquells als que s'enfocarà el Pla.\n- Analitzar i diagnosticar les cadenes de valor per tal de trobar oportunitats i sinergies.\n- Detectar bones pràctiques existents en Economia verda i Circular per poder promocionar-les i difondre-les\nAdequació de l'habitatge a les persones usuàries\nProjecte derivat del premi del concurs "Reforma de la llar del c/Estaràs" promocionat per la Fundació de Malalts Mentals de Barcelona.\nS'ha reformat l'habitatge on vivien 4 persones usuàries de la FMMC, aconseguint un millor confort a l'habitatge , més flexibilitat d'usos i més independència entre persones que hi viuen.\nAquesta millora s'ha dissenyat amb la participació de les usuàries, per la detecció de les seves necessitats.\nItineraris saludables en entorns naturals\nRealització de quatre proves pilot centrades en el disseny de projectes d'itineraris saludables en espais naturals (tres a la perifèria de nuclis urbans i un quart al voltant d'un equipament sanitari). Aquest itineraris saludables busquen la prevenció i/o tractament de patologies aprofitant els beneficis de la natura en la salut, tal i com en parlem en aquest post.\nL'objectiu del projecte era:


El peu al futbol sala - blog dels estudis de ciències de la salut\nEl peu al futbol sala\nPosted on 29 de juny de 2017 Author comunicacio 0\nEl futbol sala és un esport que es practica sobre una superfície predeterminada per la que s’utilitza un calçat específic. La duració de l’activitat està reglada i està permesa l’assistència mèdica a la pista. Es tracta d’un esport d’oposició col·lectiu en el qual hi ha enfrontament directe i contacte.\nEl gest esportiu inclou la carrera endavant i endarrere, desplaçaments laterals, girs, l’arrossegament de la pilota i el xut.\nEl paviment sobre el que es practica el futbol sala ha de ser una superfície contínua i sense juntes, que sigui de fàcil manteniment i neteja. Ha d’ajustar-se a la normativa per a aquest esport i permetre realitzar el gest esportiu de manera correcta, proporcionant una base ferma amb un esmortiment i lliscament adequats. El nivell d’esmortiment no convé que sigui massa alt, ja que podria provocar fatiga i interferir el rebot de la pilota.\nEs pot practicar sobre diferents tipologies de superfície que s’ajusten, més o menys, a aquestes necessitats:\nels paviments de vinil i els de cautxú, tot i que s’utilitzen, proporcionen un excés d’esmortiment\nels paviments de resina tenen unes característiques semblants als de vinil, però no tenen juntes, característica que facilita el manteniment i que proporciona una bona adherència de calçats amb sola de poliuretà\nels paviments de parquet són els que ofereixen unes millors característiques per a la pràctica d’aquesta activitat. Si la capa de protecció superficial es troba en bon estat, l’adherència és adequada amb calçats de sola de poliuretà i ofereix un bon esmortiment sense interferir en el joc.\nUn dels elements clau del calçat serà la sola, que normalment serà de poliuretà (sola caramel) amb dibuix espigat transversal podent incorporar algun dibuix per facilitar el gir al primer cap metatarsal. Amb aquest disseny s’aconseguirà un bon compromís en l’adherència que no interfereixi en el gest esportiu.\nLa mitja sola és de poc gruix, pràcticament nul·la a l’avantpeu, perquè en moltes ocasions s’arrossega la pilota amb la planta del peu i una mitja sola gruixuda podria interferir en aquest gest. Això suposa que la zona metatarsal, pràcticament només protegida per la plantilla interior del calçat, quedi molt exposada als impactes.\nJugador del Futbol Sala Club Manresa realitzant un control de pilota.\nAquest calçat ha de deixar llibertat de moviment a nivell de les articulacions metatarsofalàngiques i permetre certa torsió longitudinal. No s’acostumen a utilitzar calçats de canya alta perquè podrien interferir en el moviment del turmell i dificultar el toc de pilota. L’acordonat ha de ser molt discret per no comprometre tampoc el toc de pilota.\nEs poden trobar diferents tipus de lesions en aquest esport: lesions dèrmiques provocades per l’adherència del calçat al paviment; lesions musculars, sobretot al sistema muscular posterior i plantar provocades per la intensitat amb que es realitza el gest esportiu; lesions lligamentoses al turmell o al genoll per gestos forçats i algunes contusions pel contacte amb altres jugadors. La lesió més habitual és la torçada de turmell amb lesió dels lligaments laterals. Aquesta lesió es pot produir tant perquè el jugador realitzi un mal gest, en ocasions en realitzar un control de la pilota, com pel contacte amb un altre jugador.\nPer prevenir aquesta lesió el jugador haurà d’adoptar una sèrie de mesures:\nUn bon entrenament de la musculatura serà la millor protecció per evitar les torçades de turmell. Una bona resposta muscular podrà evitar que hi hagi la torçada quan hi hagi un gest forçat. Aquest treball muscular buscarà sobretot aconseguir una bona coordinació, agilitat i equilibri. Serà doncs molt important el treball propioceptiu que millori la capacitat de resposta davant de situacions de risc.\nSerà imprescindible realitzar una bona recuperació després de les lesions per evitar les temudes recaigudes. La recuperació ha de ser progressiva i supervisada.\nLa utilització d’un calçat adequat, evitant calçats excessivament desgastats minimitzarà el risc de patir aquesta lesió. El calçat pot incloure uns suports plantars que ajudin a l’estabilització del peu, sobretot en aquells jugadors que presentin antecedents d’aquesta lesió o un recolzament podal que pugui afavorir-la.\nOliver Pradales i Laia Sors, alumnes del grau en Podologia de la Facultat de Ciències de la Salut del Campus Manresa de la UVic-UCC\nCategory: Podologia Tag: calçat futbol sala, futbol sala i lesions, futbol sala i lesions al peu, futbol sala i podologia, lesions al peu en futbol sala, lesions en futbol sala, podologia i futbol sala Leave a comment\nPrevious PostAquest estiu, emporta’t la farmaciola per anar d´excursió!!\nNext PostSignes i símptomes de l’estabilitat lumbar funcional


La serra d’Irta busca conciliar l’ús que en fa la societat i la seua conservació - À Punt\nLa serra d’Irta busca conciliar l’ús que en fa la societat i la seua conservació\nS’estudia limitar l’accés de vehicles a les zones de platja i algunes entitats demanen que es puga pescar amb canya.\n20 de febrer 2019 - 23:25\nLes accions encaminades a la conservació dels parcs naturals i l'ús que es deriva de la societat és una qüestió que sol crear debat. És el cas del parc natural de la serra d'Irta que s'estén pel litoral del Baix Maestrat.\nL'Ajuntament de Peníscola i el col·lectiu pesquer han demanat al Consell que s'autoritze la pesca amb canya dins del parc. També s'està estudiant com limitar l'accés dels vehicles a les zones de platja.


part de Mesopotàmia situada al nord, el que fou l'antiga Accàdia, i Assíria\nMort Yazid el 801 el va succeir en el seu govern el seu fill Asad ben Yazid, que també va rebre el govern de Mossul i el 802 o 803 va exercir el govern un altra fill (germà d'Asad) Muhàmmad ben Yazid. Aquest es va establir a la fortalesa de Shamakhi al Xirvan, des de on va governar, i a la part oriental d'Aghuània es va crear de fet un domini hereditari. El califa al-Amin va tornar a nomenar governador d'Armènia a Asad ben Yazid coincidint amb la revolta dels anomenats «conqueridors» (mutaghàl·liba, descendents dels primers àrabs establerts a la zona) a Ibèria, Yahya ibn Said (àlies Kàwkab as-Subh o Estel de Matinada) i Ismaïl ibn Xuayb. Asad va poder capturar als rebels però com que després els va alliberar, fou destituït del càrrec de governador.\nEl va succeir el seu fill Muhàmmad ibn Khalid. Va combatre contra els rebels armenis i contra els tsanars (lazes) i especialment contra el rebel emir de Tiflis Ishaq ibn Ismaïl ibn Xuayb. El seu germà al-Hàytham fou emir de Xirvan i va agafar el títol de Xirwanxah (Shirvanshah). Els seus descendents van governar el país i foren coneguts com la dinastia mazyàdida del Xirvan, sent independents formalment del 861 al 1027 quan foren substituïts per la dinastia kesrànida de Xirvan. Muhàmmad romania al seu domini del Duyar Bakr però fou nomenat governador d'Armènia després de l'expedició de Bogha al-Khabir (857). Fou després altre cop governador, i per tercera vegada el 878. En aquesta darrera ocasió va fer aliança amb l'emir de l'Apahunik, Abu-l-Ward, contra el príncep Aixot I el Gran (857-890), però va fracassar i pel contrari fou Aixot el que el va acabar expulsant d'Armènia, on fou el darrer governador àrab i shaybànida.\nEls xaybànides van conservar el Duyar Bakr. A la meitat del segle IX el poder a la regió va passar a una nova branca que va conservar el poder fins a mitjan segle x, destacant Isa ben al-Shaykh que fou primer governador de Síria sent després enviat com a governador a Armènia (govern que s'hauria produït després del 870, abans del tercer govern de Muhàmmad ben Khalid. El seu fill Ahmad ben Isa va intentar sotmetre a la casa zuràdida d'Arzen i fins i tot va planejar destruir el nou regne d'Armènia, però fou derrotat per forces del califa i va perdre gairebé totes les seves possessions al Diyar Bakr.\nObtingut de «https://ca.wikipedia.org/w/index.php?title=Alta_Mesopotàmia&oldid=28101642»\nDarrera modificació: 24 ago 2021 a les 09:14\nLa pàgina va ser modificada per darrera vegada el 24 ago 2021 a les 09:14.


Informació de com s'ha d'actuar davant un eixam d'abelles o vespes - La Teua Ràdio\nInformació de com s’ha d’actuar davant un eixam d’abelles o vespes Reportatge LTR\nLa Teua Ràdio s’ha informat i ha esbrinat que en aquesta època de l’any sol haver moltes telefonades a emergències per eixems d’abelles.\nAixí, cal informar a la població de que si tenen en sa casa o veuen un eixam d’abelles o de vespes han de telefonar directament a la policia i no tocar-les. Seran els agents els qui avaluen la situació, vegen si es tracta d’abelles, vespes assassines, etc. i miren com cal actuar.\nAra per ara no existeix un protocol establert davant aquestes situacions, però telefonant als agents aquests es posen en contacte amb apicultors que s’oferixen de forma altruïsta per a emportar-se els eixams.\nSi no foren abelles, caldria tenefonar als Bombers.\nL’abella tradicionalment ha estat utilitzada en apicultura i està lligada a una activitat econòmica fortament arrelada com és la producció de mel i de cera.\nOn estan els eixams?\nEls eixams apareixen de manera sobtada i poden instal•lar-se en llocs tant insòlits com gronxadors, semàfors, fanals i fins i tot en un maleter d’un cotxe.\nEls experts asseguren que l’eixam segueix la reina. I si estàs quiet les abelles no et picaran.\nL’única solució davant de la presència d’abelles a les seves instal•lacions, és avisar un expert que traga l’eixam sense destruir les abelles.\nConsells del 112CV\nQuan es produeixen avisos de ruscs, eixams o panals d’abelles o vespes s’aconsella no manipular-los i es diu directament a bombers els qui tenen formació específica per a la seua recollida.\nLes abelles estan protegides i no es poden matar perquè són ramat productiu, aporten benefici econòmic.\nEl 112CV rep milers de telefonades a l’any relacionades amb aquests insectes.\nLa vespa asiàtica, coneguda com “vespa assassina”, va arribar a Espanya l’any passat, 2018, i va causar la mort d’algunes persones que eren al·lèrgiques.\nCal reconèixer aquest insecte i diferenciar-lo de les vespes autòctones per a no causar alarma.\nLa primera diferència, segons els experts, és la grandària. La vespa asiàtica és molt més gran que l’autòctona. Així, mentre la vespa comuna medeix un centímetre i mig, aquesta pot arribar als tres centímetres i mig.\nA més a més, el color és diferent: la vespa autòctona destaca per les seues franges negres i groques a l’abdòmen, mentre que l’espècie invasora, té el tòrax negre i l’abdomen de color marró, a excepció d’un sol segment que és de color groc ataronjat.\nUna peculiaritat d’aquest tipus d’insecte és l’eixam, que és diferent:\nLa vespa asiàtica no representa per a l’home un perill major que la vespa comuna. Les morts per les seues picadures s’han produït en persones que eren al·lèrgiques al verí de les vespes.\nMalgrat això, sí és cert que, en ser més gran que l’espècie autòctona, injecten més quantitat de verí.\nAcí es pot vore alguns exemples de les capses que s’utilitzen per a emportar-se les abelles i els eixams:


El Procicat aprova que els locals d'oci nocturn puguin reobrir - Teleponent\nInici Coronavirus El Procicat aprova que els locals d’oci nocturn puguin reobrir\nEl Procicat aprova que els locals d’oci nocturn puguin reobrir\nHo podran fer sense fer ús de la pista de ball. S'hauran de programar actuacions en directe i l'aforament estarà limitat al 50%\nEl Procicat ha aprovat que els locals d’oci nocturn puguin reobrir però amb sense fer ús de la pista de ball, segons han explicat les patronals de l’oci nocturn i han confirmat a l’ACN fonts del Govern.\nSegons ha informat la Fecasarm en un comunicat després de reunir-se amb la Generalitat, les discoteques i els locals d’oci nocturn podran reobrir les seves portes fins a les tres de la matinada i la pista de ball haurà d’estar ocupada per taules i cadires o només cadires, l’aforament estarà limitat al 50%, s’hauran de programar actuacions en directe i el públic haurà de portar mascareta mentre no estigui consumint. A més, hauran de portar un registre d’assistents i hi haurà gel hidroalcohòlic a disposició dels assistents.\nL’horari serà el que cadascuna d’aquestes activitats té segons l’ordre d’horaris de la Generalitat però sense ampliacions els caps de setmana, el que comportarà que el tancament dels bars musicals i discoteques sigui pràcticament el mateix, ja que els primers tancaran a les 2.30 hores i les segones a les 3.00 hores.\nEls bars i restaurants continuaran amb la limitació horària de la una de la matinada però es permetrà el consum en barra guardant la distància d’1,5 metres, segons la patronal.\nEl secretari general de la Fecasarm, Joaquim Boadas, ha valorat positivament la decisió de la Generalitat i el fet que Catalunya esdevingui la primera en permetre la reobertura d’aquests locals. Tot i això, ha afirmat que l’horari és “insuficient” ja que a les 3.00 hores “no hi ha transport públic i la gent romandrà al carrer fent ‘botellón'”.\nBoadas ha afegit que la Generalitat “ha reconegut expressament que el sector de l’oci nocturn legal no ha estat el causant dels contagis ja que ha estat tancat”.\nDe la seva banda, la Federació Catalana de Locals d’Oci Nocturn (Fecalon) ha agraït l’inici de reobertura i ha lamentat l'”arbitrarietat” en el tancament de les activitats recreatives musicals i nocturnes.\nHa afirmat però que “és una petita escletxa” però no soluciona “la problemàtica que mantindrà tancades la gran majoria d’activitats per la inviabilitat econòmica de mantenir oberts mitjans i grans establiments per fer activitats diferents d’aquelles que eren el seu objecte”.\nLa Fecalon ha coincidit amb la Fecasarm en apuntar que la reobertura serà “insuficient” i ha assegurat que l’oferta cultural i de concerts és “totalment inviable”. Per això, ha insistit en un pla de rescat urgent per salvar les activitats i els llocs de treball, així com l’aprovació d’un pla de represa amb caràcter d’urgència. ACN\nArticle anteriorCanvien de nom els quatre carrers que quedaven a Lleida dedicats a franquistes\nArticle següentLleida torna a ser capital del ‘fado’ amb artistes de França, Galícia, Portugal i Catalunya


III Canicross de Gavà\ndimecres, 25 de febrer de 2015 03:10\nExitosa participació en el Canicross 2015\nUna vuitantena de persones van participar diumenge en aquesta una prova esportiva que consisteix a córrer al costat del teu gos\nLa Unió Muntanyenca Eramprunyà qualifica d’“èxit” la bona participació en el III Canicross, celebra a quest diumenge a Gavà, on hi van prendre part una vuitantena de persones. Aquesta prova esportiva que consisteix a córrer al costat del teu gos, va tenir com a punt de sortida i arribada la plaça de Jaume Balmes, però va transcórrer sobretot per muntanya, a la zona forestal del municipi. En total, 7.200 metres de recorregut i 266 de desnivell acumulat.\nSegons explica el cap de cursa, Jordi Llorenç, “la prova agrada molt perquè permet córrer amb la teva mascota gaudint de l’entorn natural”, i pels participants resulta “molt gratificant perquè permet fer esport i a la vegada refermar el vincle amb l’animal”.\nTambé diumenge es va celebrar la tercera cursa de l’Eramprunyà, una mitja marató de muntanya que passava pel Parc Natural del Garraf, entre els municipis de Gavà i Begues i que va comptar amb 182 participants.\nDarrera actualització de dimarts, 24 de febrer de 2015 12:13


El "Combo Cantaloupe" de l'EMMA actua al "Moviment Combo 2013" - EMMA\njuny 26 2013 El “Combo Cantaloupe” de l’EMMA actua al “Moviment Combo 2013”\nLa 2a edició d’aquest projecte de l’Associació Catalana d’Escoles de Música (ACEM) demarcació de Tarragona, “Moviment Combo 2013”, es va realitzar el dimecres 26 de juny a l’espai jove “la Palmera” de Tarragona (veure presentació d’aquesta 2a edició)\nEn aquesta edició hi participaren combos de les Escoles Municipals de Música d’ALCOVER, LA SELVA DEL CAMP, SALOU i TARRAGONA.\nDescarregar el cartell: MOVIMENT COMBO 2013.\nPer als participants, la tarda va començar a les 16h. Durant dues hores i mitja, els membres dels combos van tenir la oportunitat de familiaritzar-se amb l’escenari, fer les proves de so i practicar una miqueta els temes que interpretarien més endavant. Cada combo també realitzà una entrevista que serví com a falca de presentació abans de cada actuació. Abans de l’obertura al públic, es va servir coca i xocolata per a tots els participants.\nEl concert va començar a les 19h amb un gran ambient de públic. Els combos van actuar per ordre alfabètic davant dels seus familiars i amics.\nEl combo de l’EMMA que va inaugurar l’espectacle va estar format per Èlia Blasco (saxo), Cèlia Garreta (flauta), Judit Banús (piano), Xavi Ollé (guitarra), Maria Macedo (baix) i Martí Girona (bateria). Interpretaren “Cantaloupe Island”, un conegut estàndard de jazz composat per Herbie Hancock, “Stand by me” de Ben E. King, i “Boig per tu” del grup de rock català Sau.\nAquest combo es va posar de nom “Combo Cantaloupe”. Us deixem doncs amb la presentació del COMBO CANTALOUPE de l’EMMA:\nResum del directe del COMBO CANTALOUPE:\nFotos del COMBO CANTALOUPE:\nFotos de les diferents actuacions i moments del concert:\nL’esdeveniment va reunir a 50 estudiants de música moderna de les escoles participants, així com, un bon nombre de professors que van aprofitar la trobada per compartir experiències i pensaments sobre la situació de la música moderna a les escoles i sobre la delicada situació de les escoles municipals de música en general.\nEl públic que va oscil·lar al voltant de les 200 persones es van endur un bon record de la trobada de combos un any més. L’organització, veient l’èxit de la trobada ara ja per segon any consecutiu, es planteja mantenir i donar a conèixer una mica més la iniciativa fent-la extensiva a d’altres poblacions que la vulguin acollir.\nL’organització vol agrair la col·laboració de les següents entitats sense les quals no hagués estat possible la present edició: Ajuntament de Tarragona, espai jove “la Palmera”, RaberStudis i el grup musical tarragoní EGO per posar la sintonia en aquesta edició.\n← Previous Previous post: Un combo de l’EMMA participa al “Moviment Combo” a Tarragona\nNext → Next post: Exitosa presentació de la Batucada d’Alcover amb 50 percussionistes


Posseiu el vostre domini. | Martech Zone\nPosseiu el vostre domini.\nDilluns, gener 8, 2007 Tuesday, April 5, 2016 Douglas Karr\nUna de les novetats de Blogger és que podeu allotjar l'aplicació al vostre domini. (Vaig notar que també ofereixen l'inici de sessió del vostre compte de Google a la nova plataforma. És fantàstic). WordPress s'ha ofert per allotjar el vostre bloc, personalitzar el tema, afegir connectors, etc. des de fa força temps. Crec que és una de les raons principals per les quals he escollit WordPress ... volia ser propietari del meu domini.\nEl problema d’iniciar el blog i executar-lo en una de les moltes plataformes, vox, mecanografia, blogger, O wordpress, és que són propietaris del vostre trànsit, no de vosaltres. Confieu en els seus servidors, els seus canvis de plataforma, el seu temps d'inactivitat i tot. L'únic que teniu és la vostra veu.\nAixò no és un gran problema si només voleu tenir un diari per aquí. Però, canviant d’opinió i decidint que voleu ser seriosos en els blocs, potser obteniu publicitat, etc., i endevineu què? Estàs atrapat ... ara tots els principals motors de cerca tenen la veu (contingut) indexada al lloc web d'una altra persona. Això vol dir que són propietaris del trànsit, no vosaltres.\nI què passa si s’enfonsen? Què passa si el rendiment o el programari del servidor són tan inexplicablement terribles que cal deixar-los? Afortunadament, podeu publicar les vostres publicacions però, malauradament, no podeu fer la indexació del vostre motor de cerca. Això us pot deixar enrere durant setmanes i mesos mentre espereu que tothom indexi el vostre lloc i actualitzi totes les seves referències al vostre lloc. Aquest cap de setmana he canviat el meu lloc a un compte diferent i tots els meus enllaços i resultats de cerca continuen funcionant com abans. També us recomanaria que utilitzeu una estructura d’enllaç permanent perquè, si us traslladeu a una plataforma diferent, pugueu mantenir l’estructura d’enllaços.\nEl meu consell als nous blocaires?\nPosseiu el vostre domini de bloc. Ni tan sols deixeu que el vostre "tècnic" ho registri per vosaltres. Cal posseir-lo, renovar-lo, fer-ne un seguiment. Posseir un domini és com posseir la vostra adreça postal, posaríeu aquests béns immobles a nom d’una altra persona? Per què ho faríeu amb el vostre negoci o el vostre bloc?\nEl meu consell per a les plataformes de blocs?\nOferiu serveis de servidor de noms. Això em permetria registrar un nom de domini amb el meu registrador preferit, però dirigeixo el meu servidor de noms al vostre lloc. Si decideixo moure el meu bloc o lloc a un amfitrió diferent, simplement podria moure el lloc i actualitzar el meu servidor de noms. També podria ser un model de pagament per ús. Evitaria els serveis de registre de noms de domini, ja que poden ser un dolor al fons i hauríeu d'afegir tot tipus de suport i integració al vostre lloc. Però tenir un servidor de noms de domini que apunti http://mydomain.com a http://mydomain.theirdomain.com és bastant senzill.\netiquetes: domininom de dominiposseeix el teu nom de domini\nWordPress: Còpia de seguretat i restauració a un altre servidor\nCorreu directe que funciona!\nEstic totalment d’acord, Douglas. Per què lliurar el control del contingut? vostè creat per a algú altre?\nRecordo quan vaig haver de pagar 72 dòlars pel meu primer domini, però el cost actual no és realment un motiu per no obtenir el vostre propi domini. I encara hi ha molts noms creatius disponibles. (I això prové de la meva investigació d'una tarda ...).\nEn una nota totalment diferent, ja que mencioneu un model de negoci per als proveïdors de plataformes de blocs; Sempre m’he preguntat: com guanya diners WordPress? Només són donacions, i això funciona realment?\nEm sorprèn el fet que el propietari de la wikipedia es negui a publicar anuncis al seu lloc. Respecte!\n9 de gener de 2007 a les 2:01\nHe tingut problemes per arribar tard a obtenir un nom de domini. El motiu pel qual he comprat el meu nom de domini és perquè volia experimentar més. Tot i això, vaig sentir el dolor de moure’m.\nHi ha un fantàstic publicació a Fragments de consciència sobre els passos a seguir per moure el vostre bloc de WordPress al seu propi domini.\nGràcies per referir-me al meu missatge, Doug. Ho aprecio.\nEstic completament d'acord amb ser propietari del vostre propi domini tan aviat com sigui possible, si no des del començament dels blocs. Obres moltes més opcions per a tu mateix. I les coses tendeixen a créixer. Podeu començar a experimentar només per veure si us agrada i, per tant, utilitzeu la plataforma d'una altra persona. Però si veieu que us agrada i voleu més llibertat, heu convidat a treballar molt per a vosaltres i a les altres conseqüències de què heu parlat.


plaestanydigital.cat | Banyoles Televisió - Apassionant jornada futbolística pels equips del Pla de l'Estany\nApassionant jornada futbolística pels equips del Pla de l'Estany\nEl cap de setmana ens portarà una nova jornada futbolística d’allò més interessant pels diferents equips de la comarca del Pla de l’Estany, dels quals cinc actuaran com a locals. Això sí, caldrà tenir un ull posat a la gespa i l’altre al cel ja que la previsió de pluges pot afectar la celebració d’alguns dels partits previstos.\nSi no hi ha incidents, a la Tercera Divisió el Club Esportiu Banyoles visitarà diumenge al migdia el camp del Futbol Club Cerdanyola del Vallès amb un únic objectiu: puntuar per donar continuïtat a la primera victòria de la temporada aconseguida diumenge passat contra el Figueres i per no quedar despenjat a la zona baixa de la classificació. Els banyolins són dissetens amb tres punts i els vallesans ocupen la vuitena plaça, amb set. A Segona Catalana, el Porqueres actuarà com a local, diumenge a les 6 de la tarda, en el partit que l’enfrontarà a l’Amer. Els de Gabriel Maragall, que han guanyat els dos encontres disputats fins el moment i són colíders voldran donar continuïtat a aquest bon inici de lliga davant un rival que acaba d’ascendir però que encara no coneix la derrota ni ha encaixat cap gol.\nA Tercera Catalana, desplaçament relativament curts per Fontcoberta i Atlètic Club Banyoles. Els fontcobertins buscaran, aquest dissabte a la tarda al camp del Gironès – Sàbat el seu primer triomf a la lliga després d’haver sumat un empat i una derrota en dues jornades. El seu rival ve de perdre a Sant Gregori i és vuitè amb tres punts. Per la seva banda, els banyolins disputaran, també dissabte a la tarda, el seu tercer partit seguit a fora a l’espera de que finalitzin les obres del Camp Vell. Visitaran un Vilablareix amb qui estan empatats a tres punts a la classificació. A Quarta Catalana, tres dels quatre equips del Pla de l’Estany actuaran com a locals: el Cornellà espera aconseguir la seva tercera victòria en tres partits davant del Bonmatí, a qui rep aquest dissabte a les 4 de la tarda. A la mateixa hora, el Serinyà jugarà a casa contra l’Osor amb ganes de trencar la dinàmica negativa després de dues derrotes en dues jornades. El seu rival suma, de moment, una victòria i una derrota. També jugarà el Camós, que ho farà diumenge a les 8 del vespre a Miànigues contra el segon equip de Les Preses, un rival jove que encara no coneix el triomf aquesta temporada. Per la seva banda, el Sant Miquel visitarà, diumenge al matí, un dels equips nous de la categoria, l’EF Garrotxa, que només ha disputat un partit i el va guanyar al complicat camp de la Cellera.\nPer tancar, destacar també que l’equip femení del Porqueres obrirà la lliga aquest diumenge. Ho farà a les 4 de la tarda a Miànigues, rebent la visita del Riudoms.


cannetjocs – Pàgina 12 – Jocs de taula …\nS'estan mostrant 111–120 de 318 resultats\nNo us podeu imaginar l’embolic que s’ha format al gran encreuament que uneix tots els carrers.\nEls nens pretenen treure els cotxes fora de l’encreuament de carreteres i col·locar-ho al seu propi aparcament. Qui tingui sort amb el dau podrà col·locar els sis cotxes de colors diferents en el seu aparcament.\nAbans que la cabra vagi al bosc, avisa als seus fills dient: ” aneu amb compte amb el llop dolent”. Però, encara que les cabretes estan molt atentes, el llop és molt llest i aconsegueix entrar a la casa. Per sort, les cabretes poden amagar-se ràpidament. Les trobarà el llop?\nUn fabulós joc de memòria amb una variant per a nens més petits.\nPer Bellaflor no hi ha res més preciós en aquest món que passar-se tot el dia corrent pels prats. I el que més li agrada, com podeu suposar, és recol·lectar flors.\nQui és capaç d’ajudar a Bellaflor a recol·lectar amb ella el major nombre de flors?\nEl Frutal: mini joc\nSi els jugadors aconsegueixen recol · lectar totes les fruites abans que el puzle del corb es completi, guanyaran contra el corb.\nJunts han estat més ràpids que el corb golafre!\nAnimal sobre animal: ¡ a dar vueltas!\nEl cocodril,en realitat, volia fer una excursió fins al seu tronc d’arbre favorit. Però resulta que els altres animals també volen anar amb ell, i així intenten tots fer-se un lloc a lloms del cocodril. El que ho aconsegueix ha d’agafar-se bé perquè el viatge es tornarà molt mogut i una caiguda resultaria molt perillosa ja que el tauró camina rondant per aquestes aigües. Només podrà guanyar en aquest joc qui apili hàbilment els seus animals, giri acuradament la placa giratòria i no s’oblidi d’imitar els corresponents sons dels animals al moment oportú.\nL’honorable sultà Semih desitja recompensar amb or al millor dels seus visirs. Per això ordena aixecar una torre de meravellosos objectes de molt valor. En una emocionant competició, cada visir intentarà fer-se amb la màgica columna de plata. Però només qui sigui ràpid i hàbil en atrapar aconseguirà reunir al final el major nombre de saques d’or i serà el vencedor del lloc.\nEls nens corren junts com les oques sobre el prat realitzant vuit moviments diferents. Podran els nens fer cada movimentcom a mínim una vegada abans que aparegui la guineu pel prat?\nGobbit Angry Birds porta l’acció de la pantalla a la teva llar. Just com el Gobbit, uses els teus reflexos i rapidesa per colpejar les cartes sobre la taula abans que els altres per guanyar. La mecànica és molt simple, si hi ha dues cartes iguals a la taula poden atacar a una carta de porc. Si hi ha dues cartes de porc iguals sobre la taula poden atacar a una carta d’ocell.


Qui som – Ferres Store\nA Ferrés Store t’oferim una àmplia exposició on trobaràs les millors firmes nacionals i internacionals en bany cuina i ceràmica. Estarem encantats d’atendre’t i des de la nostra experiència, ens proposarem resoldre els teus dubtes de decoració, reforma i disseny d’espais, sempre amb un tracte personalitzat i ajustantnos a les teves necessitats.\nCeràmica Ferrés, . és una empresa familiar fundada l’any 1956, dedicada a la fabricació de rajoles, lavabos i peces especials per a la construcció.\nEstà situada a prop de la Bisbal, zona de gran tradició ceramista.\nL’any 2005 ampliem la petita exposició de producció pròpia amb una nova i moderna botiga de 1000 m2, on incorporem la distribució de grans firmes nacionals i internacionals de ceràmica i bany.\nFerrés Store és un gran aparador on presentem sempre les últimes novetats i tendències en ceràmica i bany, gràcies a la renovació constant dels espais i ambients, amb el propòsit de donar solució a qualsevol projecte, tant particular com professional.\nCtra. de Girona a Palamós, C-66, Km 12\n17121 Corçà (Girona) Spain\nTel. 972 630 835\nHorari: Dilluns – Dissabte:09h–13:30h, 16h–20h\nNeus Ferrés i Lluís Ferrés\nAl capdavant de Cerámica Ferrés,SL, empresa familiar fundada l’any 1956, fabricant de rajoles, lavabos i peces especials per a la construcció.\nL’any 2005, emprenem aquest nou projecte: Ampliem la petita exposició de producció pròpia, amb una nova i moderna botiga de 1000 m2, on incorporem la distribució de grans firmes nacionals i internacionals del món de la ceràmica i bany.\nOrgullosos d’estar al capdavant d’aquest equip, sempre disposat a fer realitat el seu projecte.\nAcumula una dilatada experiència com a venedora en aquest sector de la ceràmica i el bany, i amb molts clients fidels.\nGaudeix del seu treball i això ho transmet amb el tracte professional amb el client.\nTé molt clar que entendre les necessitats del client és fonamental per trobar una bona solució per cada espai.\nDona molta importància als detalls i es veu reflectit en el resultat final de cada projecte.\nEn formació constant gràcies a la col.laboració dels professionals de les marques amb què treballem.\nParla català, castellà, francès i anglès i farà el possible per entendre’s en qualsevol altra llengua.\nEntusiasta, dinàmica i amb ampli bagatge en el tracte comercial.\nConeixedora del producte i tota la seva funcionalitat.\nSempre al dia de les noves tendències que ens ofereixen les principals marques que treballem a Ferrés Store.\nTransmet el seu entusiasme a qui tracta amb ella,\nCapta les necessitats del client i sap trobar una solució adaptada al seu gust.\nDissenya ambients a mida sense compromís i amb la complicitat del client.\nParla català, castellà, francès, anglès i més endavant potser més!.\nM.Dolors, Núria i Susanna.\nS’ocupen de la part administrativa de Ferrés Store / Cerámica Ferrés SL\nQue les coses surtin bé, no és una casualitat. Tot i ser la part menys visible al públic, són peces clau pel bon funcionament i per la satisfacció del client.


La cantata 197 és una de les més grandiloqüents del catàleg bachià. Es va compondre amb motiu d'una cerimònia nupcial i a jutjar per les dimensions de\nl'obra i la quantitat de mitjans de què disposa, els contraents devien ser personatges importants de l'època. Estructurada en dues parts de cinc moviments cadascuna, la seva instrumentació és pròpia de grans ocasions festives i solemnes, com Nadal o Pasqua. El títol d'aquesta cantata és "Gott ist unsre Zuversicht" (Déu és la nostra seguretat) i el llibret se centra en la benevolència i saviesa divines.\nSentim la cantata 117, titulada "Sei Lob und Ehr dem höchsten Gut" (Lloança i glòria al bé suprem). Va ser composta entre els anys 1728 i 1731, i tot\ni que no se'n coneix l'ocasió per a la qual va ser escrita, podria haver estat destinada a una festa important, potser un servei d'acció de gràcies o el casament de persones de relleu, a jutjar pel títol del coral que fa servir, nascut com a himne de noces.\nLa cantata 133, "Ich freue mich in dir" (M'alegro en tu), data de 1724. És una de les obres destinades a sonar el 27 de desembre, dia de Sant Joan Eva\nngelista, el tercer dia de Nadal, segons la litúrgia luterana de Leipzig. De to celebratori contingut i amb un caràcter arcaic i popular, hi destaca el paper de l'oboè d'amor.\nSentim la cantata número 64 del catàleg bachià, titulada "Sehet, welch eine Liebe hat uns der Vater erzeiget" (Mireu quina prova d'amor ens ha donat e\nl Pare). Es va estrenar el 27 de desembre de 1723 a Sant Tomàs de Leipzig, amb motiu del tercer dia de Nadal, segons la litúrgia luterana. És una cantata de caràcter moderat, en què els instruments de vent estan relegats a doblar les parts vocals.\nAquesta cantata es titula "Ich lebe, mein Herz, zu deinem Ergötzen" (Visc, cor meu, en el teu delit). Tot i que és la més breu del catàleg bachià (fet\nque ens fa dubtar de si ens ha arribat sencera) va ser escrita per un dia molt rellevant, el tercer dia de Pasqua, i està inspirada pel text en què Jesús es presenta ressuscitat als seus deixebles.\nLa cantata 152 de J. S. Bach porta el nom de "Schau, lieber Gott, wie meine Feind" (Mira, Déu estimat, com el meu enemic). Es va estrenar l'any 1714 i\nestà destinada a interpretar-se el diumenge després de Nadal. Com altres cantates d'aquest moment de l'any litúrgic, la temàtica està centrada a l'entorn del pas del temps. Per aquesta raó, la música de Bach combina els estils musicals arcaic i modern per simbolitzar l'oposició entre l'any que s'acaba i el que està a punt de començar.\nSentim la cantata 149, "Man singet mit Freuden vom Sieg" (Cantem amb la joia del triomf), escrita pel dia de Sant Miquel, una festivitat eclesiàstica\nimportant a Leipzig i altres ciutats alemanyes del temps de Bach. Com que es tracta d'una data remarcable, aquesta cantata, plena de cites i al·lusions a l'antic testament, demana trompetes i timbales, a més dels habituals vents i cordes.\nLa cantata BWV 130 porta el nom de "Herr Gott, dich loben alle wir" (Tots nosaltres et lloem, Senyor) i és una de les més emotives de Bach. La va comp\nondre al 1724 amb motiu de la Festa de Sant Miquel, una festivitat especialment estimada per la reforma luterana. A causa de la solemnitat d'aquest dia, a la instrumentació s'hi troben trompetes i timbales, a més dels habituals vents i cordes. El llibret, d'autor desconegut, es basa en una lectura del llibre de l'Apocalipsi, on s'explica la lluita entre l'arcàngel Sant Miquel i Llucifer.\nSentim la cantata BWV 165, "O heilges Geist- und Wasserbad" (O, Sant Baptisme d'aigua i Esperit) per a la festa de la Trinitat. Aquesta és la primera\ncantata bachiana per al diumenge de Trinitat, un dels dies importants del calendari litúrgic. Per aquesta raó és una cantata de gran proporció. L'arranjament musical és, però, més aviat auster. No hi ha cor, sinó quatre veus solistes que només s'uneixen al coral final. El text de la cantata parla sobre la purificació de l'esperit humà a través del baptisme.\nLa cantata "Der Friede sei mit dir" (Que la pau sigui amb tu), amb número de catàleg BWV 158, té dos destins dins del calendari litúrgic: el tercer di\na de Pasqua i la festa de la Purificació de Maria. Té només dotze minuts de durada i quatre moviments, així que és possible que probablement formés part d'una obra més gran. Se'n desconeix la data d'estrena i l'autor del text. El tema de l'obra gira entorn de les paraules del títol, que Jesús ressuscitat pronuncia quan s'apareix als seus deixebles.\nSentim i analitzem la cantata BWV 156, "Ich steh mit einem fuss im Grabe" (Ja tinc un peu dins la fossa), escrita per al tercer diumenge després de l'\nEpifania. Es tracta de la més tardanes de les quatre cantates bachianes conservades per al tercer diumenge després de l'Epifania, festivitat que nosaltres coneixem avui com el Dia de Reis. És una cantata molt cambrística, amb només un oboè, cordes i baix continu. Temàticament es tracta d'una meditació sobre la mort i la confiança cega en el Senyor.\nSentim la cantata número 23, amb títol "Du wahrer Gott und Davids Sohn" (Tu, Déu veritable i fill de David). Aquesta cantata, que s'interpretava el di\numenge anterior al dimecres de cendra, es va estrenar el 7 de febrer del 1723. Es tracta de música de caràcter cambrístic i refinat, probablement afí als gustos de la noblesa, que podia gaudir-la estèticament més enllà d'apreciar-la com a part de la litúrgia.\n"Wär Gott nicht mit uns diese Zeit" (Si Déu no fos amb nosaltres en aquest temps), és la cantata número 14 del catàleg bachià, escrita per al quart di\numenge després de l'Epifania. Data del 1735 i es basa en el text de l'evangeli del dia, en el qual s'explica com, durant una travessia pel llac Genesaret amb els seus deixebles, Jesús amaina la tempesta i calma les ones. Bach trasllada aquestes imatges a la música de forma simbòlica i descriptiva.


Holas! Ara que estic apurant els dies de vacances , ja de "Rodriguez", tenia pensat fer un bon tomb. La previsió meteorològica per la setmana no pinta gens bé i avui dimecres semblava el mes adient en termes de no-pluja. Ahir al vespre vaig decidir que sortia i anava fins al Museu de la Moto...\nBones a tots! Aquest nou sistema de Grups de Rutes en moto permet l'agrupació dels diferents membres de la comunitat, amb la finalitat d'agrupar-se segons els seus interessos i les seves preferències. No és el mateix rodar amb gent que li agrada anar àgil que amb d'altres que prefereixin...\nBon dia motoristes! Temps enrere ens vam proposar anar recopilant les millors rutes per fer en moto a mapes del Google Maps , però al final resultava basant poc pràctic a nivell tant de pujar i carregar les rutes, com pel fet de visualitzar-les correctament, o descarregar-ne el GPX i passar-lo a...\nAhir vaig fer una sortida cap a La Garrotxa d'una mica més de 300 kms. Adjunto el mapa de mà (pedestre), alguna foto i algun dels dibuixos que vaig fer. Salut i gas\nAquesta dinàmica consisteix en un tipus de sortides en les quals una persona té pensat sortir un dia, i ofereix compartir l'escapada i fer-la amb companyia. Per trobar company per una Ruta oberta, l'interessat obrirà un fil indicant aspectes que facilitaran el trobar un o més companys per...\ncomanys de ruta en moto rutes en moto rutes en moto catalunya\nEls Grups Dinàmics de Sortides queden substituïts pels Grups de Rutes en Moto ✅ La idea del seu funcionament és facilitar la formació de grups més regulars de membres, atenent a les seves preferències de sortides o de conducció. A més, interessa que a aquestes grups s'hi pugui anar sumant gent...\nrutes en moto rutes en moto per catalunya\nBones companys! Estava pensant que la millor manera d'aprofitar el temps de confinament que tenim lliure des de casa aquests dies, és treballar en projectes conjunts que ens motivin. Cada cop som més motoristes aquí al fòrum, i crec que estaria bé si, entre tots, confeccionem rutes en moto pel...\nrutes en moto rutes en moto per catalunya rutes per catalunya\nEoooo! Algú amb triumph tipus bonneville per fer sortides? Jo bonneville T120 black Ace. Gràcies!!!!\nnaked rutes en moto\nInformació Anem descobrint noves dinàmiques interessants\nBueno bueno, ja anem veient amb els nous usuaris, una mica quina és la dinàmica que més cal enfocar per treure suc del fòrum. Com us dèiem ahir, pretenem que aquest fòrum sigui una eina per gaudir del motociclisme. Així que el que farem serà el següent: Arran de les vostres propostes i dels...\nbuscar companys de ruta moto companys de ruta motoristes rutes en moto rutes en moto catalunya sortir en moto a catalunya trobar companys de ruta moto\n1ª Sortida setmanal aquest dimecres 30/05/2018 VOLTA AL MONTSENY I A LES GUILLERIES (350 kms) Punt de trobada: MATARÓ Benzinera CEPSA N-II sortint cap a Llavaneres a les 9:30 (SUP puntualitat) Ruta: (BCN) - Mataró (9:30 Benzinera CEPSA N-II) - Arenys - Vallgorguina - Sant Celoni - Santa Fe...\nrutes en moto rutes en moto per les guilleries rutes en moto per mataró\nConsells Restaurants en ruta d'interès i recomanables\nBones #motoristes! Volem recopilar els restaurants que més recomanaríeu per fer un bon àpat en ruta. Quins llocs coneixeu que són especialment rellevants per vosaltres i perquè? Som-hi! :)\nrestaurants restaurants en ruta restaurants recomanats rutes en moto\nCrònica A la Mussara … entre forns i esmorzar.\nA la Mussara … entre forns i esmorzar. Ruta circular de la que podrem gaudir d’unes magnífiques vistes majoritariament per carreteres comarcals. Des de la ciutat de Tarragona pujarem fins el poble abandonat de la Musara i baixarem per la zona de Valls per tornar a Tarragona per la zona del...\nla mussara rutes en moto tarragonès\nEnquesta Preferiu sortir de ruta sols o acompanyats?\nBona tarda #motoristes! A través de les xarxes socials estem veient que molts de vosaltres sortiu de ruta o de petites escapades en companyia, i que molts d'altres ho feu en solitari. Què us agrada mes? Sortir a rodar en companyia o pel vostre compte?\nrodar en grup rodar en solitari rutes en moto\nCoordinador ha escrit la següent publicació al blog: Crom Ride 2017: Superant les expectatives i el mal temps! Continua llegint l'entrada original del blog\ncrom ride 2017 rutes en moto rutes per carreteres gironines\nSergi Senet ha escrit la següent publicació al blog: La Rider 1000: L’art de l’estratègia moto-turística des d'una moto elèctrica Continua llegint l'entrada original del blog\nrider 1000 rutes en moto rutes en moto per carretera rutes en moto per catalunya sortides en moto


Política de cookies i emmagatzemament local\nNavegar per aquesta web amb les cookies i mecanismes d’emmagatzemament local activats, comporta de manera imprescindible l’acceptació de l’ús dels mateixos conforme la present política. En caso de no acceptar, és possible configurar el navegador per a impedir el seu ús.\nLes cookies i l’emmagatzemament local formen part de la tecnologia necessària per al funcionament d’un web i no són inherentment perjudicials, però es important que coneguis les implicacions que comporten per a la teva privacitat.\nAquesta política forma par de la nostra política de privacitat i inclou el següent:\n· Per a què s’usen les cookies?\n· Què es l’emmagatzemament local?\n· Cóm impedir l’ús de cookies i cóm esborrar les cookies?\nLes “cookies” són petits fitxers temporals que es creen al dispositiu de l’usuari (ordenador, telèfon, tauleta, etc.) quan visita un lloc web, i que permeten a la mateixa emmagatzemar informació, per exemple per a guardar les seves preferències d’ús o per a reconèixer-lo en posteriors visites.\nQuan un lloc web crea una cookie al dispositiu de l’usuari, s’emmagatzema el següent:\n· L’adreça/domini del lloc web que ha creat la cookie\n· La durada de la cookie, que pot anar de pocs minuts a diversos anys\nL’usuari pot, en tot moment, configurar el seu programa de navegació per impedir (blocar) l’ús de cookies per part de determinats llocs web, així com esborrar les cookies emmagatzemades prèviament.\nPer a què s’usen las cookies?\n· Cookies tècniques essencials. S’usen per a gestionar el flux de navegació dins del lloc web o per mantenir a l’usuari connectat a la mateixa. En deshabilitar-les, és possible que algun apartat del lloc web no funcioni correctament.\n· Cookies de personalització. Necessàries per recordar determinades preferències de l’usuari.\n· Cookies analítiques. Ens ajuden a nosaltres i a tercers a recopilar informació de la procedència dels usuaris i la seva navegació dins del lloc web, a efectes de realitzar un anàlisi estadístic per poder millorar l’estructura i els continguts.\n· Cookies publicitàries. Utilitzades per gestionar els anuncis que apareixen al web, decidir el contingut o la freqüència dels anuncis.\n· Cookies publicitàries comportamentals. Ajuden a recopilar els hàbits de navegació de l’usuari per crear un perfil dels seus interessos i per mostrar-li anuncis adaptats als mateixos.\n· Cookies per a compartició social. Són necessàries per a identificar a l’usuari a les seves xarxes socials i així permetre-li compartir continguts.\nQuè és l’emmagatzemament local?\nPer emmagatzemament local entendrem qualsevol fitxer creat pel lloc web al teu dispositiu de navegació. Les cookies són una forma d’emmagatzemament local, però existeixen altres, per exemple:\n· L’emmagatzemament local del navegador. Alguns llocs webs utilitzen emmagatzemaments locals anomenats “sessionStorage” i “localStorage” per guardar informació; “sessionStorage” s’esborra automàticament quan es tanca el programa navegador; en canvi, per esborrar el “localStorage” l’usuari he d’esborrar l’historial de navegació.\n· L’emmagatzemament local de Flash (“Flash Local Shared Objects”). Flash és un complement del navegador que permet incorporar elements interactius i multimèdia a un lloc web. Flash també permet al web visitat emmagatzemar fitxers al dispositiu de l’usuari.\n· L’emmagatzemament local de Silverlight (“Isolated Objects”). Silverlight és un complement del navegador que permet incorporar elements interactius i multimèdia a un lloc web. Silverlight també permet al lloc web visitat emmagatzemar fitxers al dispositiu de l’usuari.\n· El web beacon és una tècnica de rastreig que consisteix en inserir al web o a un correu electrònic una imatge allotjada a un servidor d’Internet de manera que, quan el navegador o programa de correu es connecta a dit servidor per descarregar i visualitzar la imatge, es registri l’accés. De vegades aquestes imatges són molt petites o transparents de manera que l’usuari no s’adona de la seva existència.\nMolts llocs web incorporen funcions o característiques proporcionades per tercers, com per exemple:\n· Analítiques d’accés i ús de les pàgines.\n· Vídeos i altres elements multimèdia.\nEl proveïdor d’una funció o característica pot fer ús de cookies i altres tecnologies d’emmagatzemament local en base als seus propis criteris i finalitats. Alguns proveïdors utilitzen cookies i altres tecnologies de rastreig per a recopilar informació sobre els hàbits de navegació de l’usuari amb l’objectiu de mostrar-li publicitat adaptada als seus interessos.\nNavegar per aquest lloc web amb les cookies i emmagatzemament local activats comporta necessàriament l’acceptació de les polítiques de privacitat establertes pels proveïdors de les següents funcions o característiques:\nCóm impedir l’ús de cookies i cóm esborrar les cookies?\nLa majoria de navegadors permeten desactivar globalment les cookies. Molts navegadors també permeten esborrar les cookies associades a webs/dominis concrets. Per a això l’usuari ha de consultar l’ajuda del seu navegador.\nA continuació s’inclouen enllaços a les pàgines d’ajuda dels navegadors més habituals per conèixer la configuració de cookies en cadascun:\nPart de la informació pot guardar-se a l’emmagatzemament local del navegador o a l’emmagatzemament de Flash:\n· Per esborrar les dades guardades a l’emmagatzemament local del navegador, l’usuari ha d’esborrar l’historial de navegació.\n· Per conèixer com esborrar l’emmagatzemament local de Flash o per limitar la quantitat de espai permès, consultar les pàgines d’ajuda d’Adobe: http://www.macromedia.com/support/documentation/en/flashplayer/help/settings_manager.html\nPer blocar l’ús de Google Analytics i les seves cookies:\nPer altres navegadors així com per a qualsevol aclariment o pregunta sobre les cookies d’aquest lloc web, pot contactar-nos per correu electrònic, escrivint-nos a info@triviabcn.com\nAvís important: en cas de blocar les cookies és possible que determinats serveis o funcionalitats del web no funcionin correctament.\nAmb l’objectiu d’ajudar als usuaris a esborrar o blocar les cookies, incloem una llista dels dominis i cookies que s’activen al navegar per aquest lloc web. La majoria de navegadors permeten blocar o esborrar les cookies creades per dominis específics\nFunció o característica y qui la proporciona\nCookies pròpies para recordar idioma\nEmmagatzemament local del navegador.\nEmmagatzemament local de Flash\nCompartició a les xarxes socials\nNOTA: la informació aquí oferta és a data NOVEMBRE 2017 i t’informem que amb el pas del temps pot no resultar exhaustiva, malgrat que és revisada periòdicament la present política de cookies.